CELEX: 62014CA0055
Language: lt
Date: 2015-01-22 00:00:00
Title: Byla C-55/14: 2015 m. sausio 22 d. Teisingumo Teismo (devintoji kolegija) sprendimas byloje (Cour d'appel de Mons (Belgija) prašymas priimti prejudicinį sprendimą) Régie communale autonome du stade Luc Varenne/État belge (Prašymas priimti prejudicinį sprendimą — Direktyva 77/388/EEB — PVM — Atleidimas nuo mokesčio — 13 straipsnio B skirsnio b punktas — Atleistos nuo mokesčio nekilnojamojo turto nuomos sąvoka — Futbolo stadiono suteikimas naudotis už išlaidų atlyginimą — Panaudos sutartis, kurioje savininkui paliekamos tam tikros teisės ir prerogatyvos — Savininko suteiktos įvairios paslaugos, už kurias sumokama 80 % sutartyje numatyto išlaidų atlyginimo)

30.3.2015   
            
            
               LT
            
            
               Europos Sąjungos oficialusis leidinys
            
            
               C 107/13
            
         
      2015 m. sausio 22 d. Teisingumo Teismo (devintoji kolegija) sprendimas byloje (Cour d'appel de Mons (Belgija) prašymas priimti prejudicinį sprendimą) Régie communale autonome du stade Luc Varenne/État belge
      
      (Byla C-55/14) (1)
      
      ((Prašymas priimti prejudicinį sprendimą - Direktyva 77/388/EEB - PVM - Atleidimas nuo mokesčio - 13 straipsnio B skirsnio b punktas - Atleistos nuo mokesčio nekilnojamojo turto nuomos sąvoka - Futbolo stadiono suteikimas naudotis už išlaidų atlyginimą - Panaudos sutartis, kurioje savininkui paliekamos tam tikros teisės ir prerogatyvos - Savininko suteiktos įvairios paslaugos, už kurias sumokama 80 % sutartyje numatyto išlaidų atlyginimo))
      (2015/C 107/16)
      Proceso kalba: prancūzų
      
         Prašymą priimti prejudicinį sprendimą pateikęs teismas
      
      
         Cour d'appel de Mons
      
      
         Šalys pagrindinėje byloje
      
      
         Ieškovė: Régie communale autonome du stade Luc Varenne
      
      
         Atsakovė: État belge/Belgijos valstybė
      
      
         Rezoliucinė dalis
      
      1977 m. gegužės 17 d. Šeštosios Tarybos direktyvos 77/388 dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas 13 straipsnio B skirsnio b punktą reikia aiškinti taip, kad futbolo stadiono suteikimas naudotis už sutartyje numatytą išlaidų atlyginimą, kai šia sutartimi savininkui paliekamos teisės ir prerogatyvos ir numatoma, kad jis teikia įvairias paslaugas, pirmiausia priežiūros, valymo, remonto ir atnaujinimo paslaugas, kurios sudaro 80 % sutartyje numatyto išlaidų atlyginimo, iš principo nėra „nekilnojamojo turto nuoma“, kaip ji suprantama pagal šią nuostatą. Tai turėtų įvertinti prašymą priimti prejudicinį sprendimą pateikęs teismas.
      
         (1)  OL C 102, 2014 4 7.